เลือกตั้ง 66 ชลน่าน คาดจะมีประชุมครม.ส่งท้าย 21 มี.ค.นี้ ก่อนประกาศ ยุบสภา คาดวันเลือกตั้ง 14 พ.ค. 66 ชลน่าน เผยได้ข่าว พล.อ.ประยุทธ์ ขอประชุม ครม.นัดสุดท้ายอังคารที่จะถึงนี้ ก่อนประกาศ ยุบสภา นพ.ชลน่าน ศรีแก้ว ส.ส.น่าน และหัวหน้าพรรคเพื่อไทย ให้สัมภาษณ์กรณีการประกาศ ยุบสภา ของพล.อ.ประยุทธ์ จันทร์โอชา นายกรัฐมนตรี และรมว.กลาโหมว่า จริงๆ นายกฯ ก็เตรียมประกาศ วันยุบสภา อยู่แล้ว เท่าที่ทราบข่าวมาขณะนี้ มีพระราชกฤษฎีกา (พ.ร.ฎ.) อยู่แล้ว แต่อยู่ในขั้นตอนการลงสนามรับสนองพระบรมราชโองการ และประกาศในราชกิจจานุเบกษาเท่านั้น  ซึ่งวันที่เหลืออยู่ จะเป็นวันที่ 20-22 มี.ค.นั้น มีข่าวหลายกระแสบอกว่า จะเป็นวันที่ 20 มี.ค.นี้ แต่ตนได้ฟังจากรัฐมนตรีที่ใกล้ชิดโดยจะมีประชุมคณะรัฐมนตรี (ครม.) นัดสุดท้ายอีก 1 วัน ในวันอังคารที่ 21 มี.ค. 66 หรืออาจจะประชุมครม. แล้ว ก็ประกาศยุบสภาก็ได้ ตอนนี้ตนไม่กังวลว่า จะมีการประกาศยุบสภาในวันใด เพราะรู้อยู่แล้วว่า จะมีการเลือกตั้งแน่นอน ในวันที่ 14 พ.ค. 2566
ชลน่าน ชลน่าน นพ.ชลน่าน ศรีแก้ว ตน ตน
พล.อ.ประยุทธ์ พล.อ.ประยุทธ์ จันทร์โอชา นายกฯ